**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**ӘЛ ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Экономика және бизнес жоғары мектебі**

**Қаржы және есеп кафедрасы**

**«Қаржы – 6В040106» мамандығы үшін**

**CF 4305 «Сандық қаржы» пəнінен дәрістік тезис**

**1-тақырып. «Сандық қаржы» курсының мәні мен мақсаты**

**Дәріс сабағының мақсаты:** Сандық қаржының экономикадағы рөлі және даму кезеңдерін айқындау

**Өткізілу нысаны:** Дискуссия, баяндама, презентация

**Қарастырылатын негізгі сұрақтар мен қысқаша мазмұны:**

Сандық қаржының экономикадағы рөлі және дамуы

Қаржылық технологиялар - бұл қаржы мен технологияның үйлесімі. Ағылшын тіліндегі «financial technology» ұғымының қысқаша атауы болып табылатын fintech (финтех) - бұл, қазақ тіліне аударғанда қаржылық технология яғни қаржы мен технологияның үйлесімін білдіретін ұғым. Oxford Dictionary’дың анықтамасына сәйкес fintech; бұл компьютерлік бағдарламалармен банктік және қаржылық қызметтерді қолдау немесе белсенді ету үшін қолданылатын технологиялар үшін берілген атау. Қаржылық технологиялар және қаржылық технологиялардың әртүрлі құқықтық алаңдарға әсері туралы заңнамалық зерттеулерде Еуропалық Комиссия, Еуропалық Орталық Банк, Халықаралық Валюта Қоры сияқты трансұлттық заң шығарушылар мен институттардың «Financial Technology» тіркесінің орнына қысқаша «Fintech» терминін қолдануды жөн көретіні байқалады.

Финтех термині «банктік және қаржылық қызмет көрсету салаларында жаңадан жасалынған цифрлық және онлайн технологияларды қолданатын өнімдер мен компанияларды» және «осындай технологияларды қолданатын немесе жасайтын кәсіпорындарды» анықтайды.

Финтех жалпы анықтама ретінде қарастырылған кезде; бұл қаржылық қызметтерде кез-келген технологияны қолдану немесе қаржылық операцияларды басқаруға көмектесетін бағдарламалық жасақтама, қосымшалар, бизнес-модельдер мен процестерді қамтитын технология болып табылады. Ғылыми әдебиеттердегі финтех ұғымына берілген анықтамалардың бірнеше мысалдары төменде келтірілген:

«Финтех - бұл инновациялық қаржылық қызметтер немесе технология арқылы ұсынылатын өнімдер».

«Финтех» қаржылық өнім немесе қызметтерді ұсыну үшін технологияны қолдануды білдіреді. Бұл терминнің пайда болуын 1990 жылдардың басында байқауға және технологиялық серіктестікті жеңілдету үшін Citigroup бастаған

«Қаржылық қызметтер технологиясы консорциумы» жобасына негізделген деп айтуға болады. Бұл, 2014-жылы 12 миллиардтан 197 миллиард долларға дейінгі инвестиция тартқан ірі және қарқынды дамып келе жатқан саланы білдіреді»2.

«Финтех - бұл қаржылық қызмет көрсетуде (төлем, активтерді басқару, ақша аударымдары және т.б.) ақпараттық технологияларды қолданатын және қаржыны ақпараттық технологиялармен үйлестіретін көптеген пайдаланушылары бар технологияларға негізделген қаржылық қызмет көрсетудің жаңа түрі». Финтех, қаржылық бағдарламалық жасақтаманы әзірлеуден бастап ең жоғарғы нұсқасына дейін, қаржылық қызмет көрсетудің бүкіл процесіне әсер етуі мүмкін жаңа қаржылық бағдарламаны бағдарламалауға дейінгі барлық техникалық процестерді қамтиды. Осы себепті финтех қаржылық қызметтердің көрсеткіштерін жақсартуға және оны мобильді ортаға біріктіру арқылы қаржылық қызметті кеңейтуге мүмкіндік береді.

Schueffel (2016: 45) 200-ден астам ғылыми мақалаларды қарап шыққаннан кейін финтех ұғымына толық ғылыми анықтама берді: «Финтех - бұл қаржылық қызметті жақсарту технологиясын қолданатын жаңа қаржы секторы».

Gimpel және т.б. (2017: 3) анықтамасына сәйкес финтех; интернет, мобильді және деректерді талдау сияқты сандық технологияларды қолдана отырып, дәстүрлі қаржылық қызметтерді алып тастады және инновациялық тәсіл арқылы тұтынушыларға қаржылық қызмет көрсетуді жеңілдетті. Инновациялық бизнес модельдер клиенттерге бағытталған құрылым үшін маңызды мүмкіндік болып табылады.

Дәстүрлі банктердің негізгі қызмет саласы жеке тұлғалардың жинақтарын қауіпсіз сақтау және осы жинақтан кіріс алу жөніндегі іс-шаралармен шектеледі деп саналғанымен; тұтынушылардың қажеттіліктерінің өзгеруі, сондай-ақ саладағы бәсекелестіктің өсуімен қатар банктік қызметтердің түрлері дами бастады. Ақша, капитал және несие саласындағы кез-келген транзакцияны орындау үшін жарысатын бәсекелес банктер технологияны банкингке интеграциялау арқылы банктік қызметтерді цифрландыруға және қаржылық технологиялардың дамуына жол ашты.

**ҚОЛДАНЫЛҒАН ӘДЕБИЕТТЕР ТІЗІМІ:**

**Әдебиеттері:**

1. Биржевое дело: Учебник /под ред. Чалдаевой Л.А. М: 2016
2. Биржевое дело: Учебник /под ред. Галанова В.А., Басова А.И и др. М.:Финансы и статистика, 2016
3. Дегтярова О.И. Биржевое дело: Учебник.-М.:ЮНИТи-Дана, 2017.
4. Килячкова А.А., ЧалдаеваЛ.А. Рынок ценных бумаг и биржевое дело: Уч. пособие. М.:Юристъ,2016.
5. Финансовые рынки и посредники. Искаков У.М. и др. Учебник. А. Алматы. – Экономика. – 2013.
6. Көшенова Б.А. Бағалы қағаздар нарығы және сандық қаржы. Оқу құралы. Алматы. Экономика. 2017.

**Интернет ресурстар:**

1. <http://www.bankir.ru/>
2. <http://ecsocman.hse.ru/text/22889391/>
3. https://kapital.kz/info/
4. <https://kursiv.kz/news/obschestvo>
5. <https://www.kase.kz>
6. <https://www.finreg.kz>
7. [www.cbr.ru](http://www.cbr.ru)

www.bis.org.